# Australski kažnjenički lokaliteti

Australski kažnjenički lokaliteti| Svjetska baština UNESCO-a |
|  |
|  Australija |
| Registriran | 2010. (34. zasjedanje) |
| Vrsta | kulturno dobro |
| Mjerilo | iv, vi |
| Ugroženost | no |
| Referenca | UNESCO |

**Australski kažnjenički lokaliteti** su jedanaest ostataka kaznionica koje je izvorno izgradilo Ujedinjeno Kraljevstvo tokom 18. i 19. stoljeća na plodnoj australskoj obali od Sydneya, Tasmanije, otoka Norfolka i Fremantlea. Oni su individualno upisani kao nacionalna baština Australije, a zajedno na UNESCO-v popis mjesta svjetske baštine u Australiji i Oceaniji 2010. godine kao:

> ... najbolji primjer velikih kažnjeničkih kompleksa kolonijalnih europskih sila koji se temelji na kažnjeničkom radu.
>
>

## Popis zaštićenih lokaliteta

| Slika
 | Kaznionica
 | Osnovano
 | Lokacija
 | Koordinate
 | Odlike
 |
| --- | --- | --- | --- | --- | --- |
|  | **Cockatoo Island**
 | 1857.
 | Sydney, New South Wales
 | ﻿ / ﻿ | Bivši carski zatvor, industrijska škola, i maloljetnički dom u Sydneyskoj luci je bio u funkciji sve do 1992. godine
 |
|  | **Great North Road**
 | 1825.-36.
 | New South Wales
 | ﻿ / ﻿ | Ovo je povijesna cesta koju su izgradili australski kažnjenici, a koja je duljinom od 260 km povezala Sydney s plodnom dolinom Hunter Valley. Ona je bila inženjerski trijumf s dionicama najviše kvalitete, ali je zbog jako strmih dijelova i nedostatka vode i ispaše za tegljačke konje vrlo brzo izgubila značaj i pala u zaborav.
 |
|  | **Barake Hyde Parka**
 | 1818.-19.
 | Sydney
 | ﻿ / ﻿ | Impresivna građevina od opeke koju je arhitekt Francis Greenway izgradio kao kaznionicu u ulici Macquarie u Sydneyu.
 |
|  | **Stara upravna zgrada u Parramatti**
 | 1799.
 | Parramatta, New South Wales
 | ﻿ / ﻿ | Ova "ladanjska" rezidencija je bila dom za deset upravitelja New South Walesa u Parramatti koja je danas predgrađe Sydneya.
 |
|  | **Kingston i Arthurs Vale**
 | 1829.-34.
 | Otok Norfolk
 | ﻿ / ﻿ | Staro naselje na obalnim ravnicama Kingston, južna obala otoka Norfolk, koje se sastoji od velike skupine zgrada kažnjeničkog kompleksa Britanskog Carstva od 1788.-1855. godine.
 |
|  | **Posjedi Brickendon i Woolmers**
 | 1817.
 | Longford, Tasmanija
 | ﻿ / ﻿ | Ova dva posjeda su bila povezana s australskim kažnjenicima kojima su davali hranu i odjeću u zamjenu za rad na posjedima. Oba posjeda su kontinuirano djelovala u tom duhu punih 6 generacija, poput obitelji Archer, od početka 19. stoljeća sve do današnjih dana.
 |
|  | **Ženska tvornica Cascades**
 | 1828.
 | South Hobart, Tasmanija
 | ﻿ / ﻿ | Zatvor za žene koji je djelovao do 1856. godine. Sastoji se od pet dvorišta, groblja i vanjskih građevina unutar gradske četvrti ograđene od ostatka grada visokim zidom.
 |
|  | **Coal Mines**
 | 1833.
 | Saltwater Creek Rd, Little Norfolk Bay, Tasmanija
 | ﻿ / ﻿ | U razdoblju od 15 godina (1833.-48.) ovo je bila probna postaja i prvi rudnik ugljena za "najgore zatvorenike iz Port Arthura". Danas tek ruine.
 |
|  | **Darlingtonska probna postaja**
 | 1825.
 | Otok Maria, Tasmanija
 | ﻿ / ﻿ | Isprva zatvor do 1832., a potom probna postaja, do 1850. godine. Građevine ove kažnjeničke probne postaje se smatraju za najbolje sačuvane od 78 probnih postaja, koliko je izgrađeno na Tasmaniji.
 |
|  | **Port Arthur, Tasmanija**
 | 1830.
 | Port Arthur, Tasmanija
 | ﻿ / ﻿ | Maleno kažnjeničko naselje na poluotoku Tasmanu (slika desno) je nekad bila najveća kažnjenička postaja u Australiji, a danas je jedno od najpopularnijih turističkih atrakcija na Tasmaniji.
 |
|  | **Zatvor Fremantle**
 | 1855.
 | Fremantle, Zapadna Australija
 | ﻿ / ﻿ | Ovo je bio jedan od najvećih zatvorskih kompleksa u Australiji (60.000 m²) koji se sastojao od zatvora, ulaza, vanjskih zidina, tunela. 1850-ih je pretvoren u kolonijalnu upravu, a od 1886. ponovno u kaznionicu, ali za lokalne kažnjenike, što je i ostao sve do 1991. godine kada je pretvoren u muzej.
 |

## Reference

## Vanjske veze

* Australian convict sites (`en`) Iscrpne informacije na stranicama Australskog ministarstva okoliša, održivosti, vode, populacije i zajednica